หุ้นภาคเช้าปิดบวก 8.97 จุด
เช้าวันนี้ดัชนีหุ้นไทยปิดที่ระดับ 1,223.22 จุด เพิ่มขึ้น 8.97 จุด  มีมูลค่าการซื้อขาย 14,651.10 ล้านบาท
17 ก.ค. 2555

เช้าวันนี้ดัชนีหุ้นไทยปิดที่ระดับ 1,223.22 จุด เพิ่มขึ้น 8.97 จุด  มีมูลค่าการซื้อขาย 14,651.10 ล้านบาท




ตลาดหุ้นไทยเช้าวันนี้(17 ก.ค.)ได้รับอานิสงส์บวกจากความชัดเจนในการแก้รัฐธรรมนูญปี 2550 และการประกาศผลประกอบการไตรมาส 2 ปีนี้ ส่งหุ้นไทยวิ่งบวกอยู่ในทิศทางเดียวกับตลาดเอเซีย โดยเช้าวันนี้ดัชนีปิดตลาดที่ระดับ 1,223.22 จุด เพิ่มขึ้น 8.97 จุด หรือ 0.74% มีมูลค่าซื้อขาย 14,651.10 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย1. JAS ปิดที่ 3.42 บาท เพิ่มขึ้น 0.10 บาท หรือ 3.01% มูลค่าการซื้อขาย 1,196.90 ล้านบาท2. PTTGC ปิดที่ 58.25 บาท เพิ่มขึ้น 1.25 บาท หรือ 2.19% มูลค่าการซื้อขาย 956.66 ล้านบาท3. PTT ปิดที่ 335 บาท เพิ่มขึ้น 4 บาท หรือ 1.21% มูลค่าการซื้อขาย 771.65 ล้านบาท4. DTAC ปิดที่ 84 บาท เพิ่มขึ้น 0.25 บาท หรือ 0.30% มูลค่าการซื้อขาย 705.11 ล้านบาท5. TRUE ปิดที่ 4.12 บาท เพิ่มขึ้น 0.08 บาท 1.98% มูลค่าการซื้อขาย 697.81 ล้านบาท
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ และกลยุทธ์การลงทุน บริษัทหลักทรัพย์ เคทีบี (ประเทศไทย ) กล่าวว่า ตลาดหุ้นไทยช่วงเช้า สดใสอยู่ในทิศทางเดียวกับตลาดหุ้นเอเซีย เนื่องจากได้ปัจจัยหนุนจากคำตัดสินของศาลให้แก้ไขรัฐธรรมนูญปี 2550 เป็นรายมาตรา หรือทำประชาพิจารณ์ ก่อนการแก้ไข ทำให้รัฐธรรมนูญฉบับใหม่สมบูรณ์ขึ้น 
นอกจากนี้ตลาดยังได้ผลดีจากราคาน้ำมันโลกที่ปรับตัวขึ้น ส่งผลดีต่อหุ้นพลังงาน รวมทั้งผลประกอบการไตรมาส 2 ของกลุ่มแบงก์ที่คาดการณ์ออกมาดี หนุนให้ตลาดหุ้นไทยดูดีช่วงสั้นๆนี้ กรอบการเคลื่อนไหวของดัชนีวันนี้อยู่บริเวณ 1,210- 1,220 จุด และคาดว่าทิศทางตลาดช่วงบ่ายจะเคลื่อนตัวในกรอบนี้ รวมทั้งท้ายตลาดอาจมีการขายทำกำไรแต่ไม่ทำให้ดัชนีอ่อนตัวลงมาก